b'\n_START_ARTICLE_\nDragedans\n_START_PARAGRAPH_\nDragedans (kinesisk: \xe8\x88\x9e\xe9\xbe\x99, pinyin: W\xc7\x94 L\xc3\xb3ng) er en kinesisk tradisjonell fremvisningsdans. Likesom l\xc3\xb8vedansen ser man den fortrinnsvis under festiviteter. Han-kinesere kaller seg gjerne Dragens etterkommere (\xe9\xbe\x8d\xe7\x9a\x84\xe5\x82\xb3\xe4\xba\xba eller \xe9\xbe\x99\xe7\x9a\x84\xe4\xbc\xa0\xe4\xba\xba, L\xc3\xb3ng De Chu\xc3\xa1n R\xc3\xa9n) for \xc3\xa5 identifisere seg som folk._NEWLINE_Under dansen b\xc3\xa6rer folk dragen \xe2\x80\x94 som skal forestille den kinesiske drage \xe2\x80\x94 p\xc3\xa5 p\xc3\xa6ler. De fremre danserne l\xc3\xb8fter, senker, st\xc3\xb8ter og svinger p\xc3\xa5 hodet, som kan ha bevegelige deler som kontrolleres av danserne. Den kan ha montert mekanismer som gj\xc3\xb8r at den spyr ut r\xc3\xb8yk eller gnister. Danserne f\xc3\xa5r dragekroppen til \xc3\xa5 b\xc3\xb8lge og svinge._NEWLINE_Dragedansen er s\xc3\xa6rlig vanlig til kinesisk nytt\xc3\xa5r, og kan ogs\xc3\xa5 sees i de fleste Chinatowns verden rundt._NEWLINE_Drager g\xc3\xa5r i kinesisk kultur for \xc3\xa5 innvarsle hell og lykke, og det kan v\xc3\xa6re slikt som makt, verdighet, fruktbarhet og visdom. Selv om dragen kan virke skremmende, er den velvillig innstilt, og dette var grunnen til at den kom til \xc3\xa5 symbolisere keisermakten.'